Subura

Subura tai Suburra oli kaupunginosa antiikin Roomassa. Suburan läpi kulki Argiletum-katu, joka päättyi kuurian kohdalla Forum Romanumilla. Tiheästi kansoitetun Suburan maine oli huono: siellä asui prostituoituja ja katukauppiaita, ja alue oli tulipaloherkkä.

Suburasta on jäänyt nykypäivään kuvauksia satiirikko Juvenaliksen teoksissa. Historioitsija Suetonius mainitsee, että Julius Caesar asui Suburassa ennen kuin hänestä tuli pontifex maximus.

Lähteet 

Rooma